|  |  |  |
| --- | --- | --- |
| ОБЩИНА Х И Т Р И Н О 9780 Хитрино, ул.”Възраждане” № 45 тел.: 05341 2250, факс:05341 2120 e- mail: [kmet@hitrino.org](mailto:kmet@hitrino.org) |  | **MUNICIPALITY OF H I T R I N O**  **Bulgaria, 9780 Hitrino, 45 Vazrazhdane Str. tel.: 05341 2250, fax.: 05341 2120**  **e-mail: kmet@hitrino.org** |

*Утвърдил:\_\_\_\_\_\_\_\_\_\_\_\_\_\_\_\_\_\_\_*

*Нуридин Исмаил*

*Кмет на община Хитрино*

**ДОКУМЕНТАЦИЯ**

ЗА УЧАСТИЕ В ПРОЦЕДУРА

с предмет:

„**Избор на кредитна институция за предоставяне на дългосрочен заем на Община Хитрино“**

**Хитрино,**

**Декември 2018г.**

**СЪДЪРЖАНИЕ**

|  |  |  |
| --- | --- | --- |
| **РЕШЕНИЯ НА ОБЩИНСКИ СЪВЕТ-ХИТРИНО** | |  |
| **РАЗДЕЛ І – предмет на процедурата** | |  |
| 1. Предмет | |  |
| 2. Вид на процедурата  3. Срок на подаване на офертата | |  |
| 4. Място на изпълнение | |  |
| 5. Срок на договора за кредит | |  |
| 6. Усвояване. Погасяване.  7. Срок на валидност на офертите | |  |
| **РАЗДЕЛ ІІ –спецификация НА ДЪЛГОСРОЧНИЯ КРЕДИТ** | |  |
| **РАЗДЕЛ ІІІ – Условия за участие в процедурата**  1. Участник в процедурата и основания за отстраняване | |  |
| 2. Уведомяване при промяна на декларирани обстоятелства | |  |
| **РАЗДЕЛ ІV – УКАЗАНИЯ ЗА ПОДГОТОВКА НА ОФЕРТАТА**  1.Общи изисквания към офертите. | |  |
| 2. Съдържание на офертата и изисквания към документите. | |  |
| 3. Разяснения по документацията за участие. | |  |
| 4. Комуникация между община Хитрино и участниците. | |  |
| 5. Комплектоване и подаване на офертите. | |  |
| **РАЗДЕЛ V – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА. КЛАСИРАНЕ.**  **РАЗДЕЛ VІ –ПРОВЕЖДАНЕ НА ПРОЦЕДУРАТА** | |  |
| 1. Комисия за отваряне, разглеждане и класиране на офертите. | |  |
| 2. Работа на Комисията за отваряне, разглеждане и класиране на офертите. | |  |
| 3.Преговори с класирания на първо място участник.  4. Сключване на договор.  5. Прекратяване на процедурата. | |  |
| **Раздел VІІ - сключване на договор**  **Раздел VІІI – прекратяване на процедурата**  **Образци на документи** | | |
| Образец №1 | Представяне на участника | |
| Образец №2 | Списък на документите, съдържащи се в офертата | |
| Образец №3 | Оферта | |
| Образец №4 | Декларация | |
| Образец №5  Образец №6 | Декларация за опит в обслужване на бюджетни организации  Декларация за липса на парични задължения към община Хитрино | |
|  |  | |
|  |  | |

**пРИЛОЖЕНИЕ:**

Актуални данни за финансовото състояние на община Хитрино;

Последен заверен годишен отчет за изпълнение на общинския бюджет.

**Решение № 88 по Протокол № 6/07.09.2018г.**

*(пРИЛОЖЕН ДОКУМЕНТ)*

**Решение № 103 по Протокол № 8/23.11.2018г.**

*(пРИЛОЖЕН ДОКУМЕНТ)*

**РАЗДЕЛ І – предмет НА ПРОЦЕДУРАТА**

**1. Предмет**

Предмет на процедурата е **избор на кредитна институция за предоставяне на дългосрочен заем на Община Хитрино** за отпускане на дългосрочен кредит в размер до 2 500 000 (два милиона и петстотин хиляди) лева за финансиране на инвестиционни проекти в полза на местната общност, а именно: извършване на реконструкция на вътрешен водопровод с.Каменяк, община Хитрино, и реконструкция на ул. ''Мир'', участък: от км 0+000 до км 1+162, с.Каменяк, община Хитрино.

**2. Вид на процедурата**

Процедура за избор на финансова или кредитна институция, или финансов посредник, открита с Решение № 88 на Общински съвет- Хитрино, прието с Протокол №6/07.09.2018г. и Решение № 103 на Общински съвет- Хитрино, прието с Протокол № 8/23.11.2018г.

**3.Срок за подаване на офертите до 17,00 часа на 17.01.2019г**

**в Община Хитрино –деловодство на 1 ет.**

**4. Място на изпълнение**

Село Каменяк, Община Хитрино

**5. Максимален срок на договора за кредит –** 144 месеца /12 години/.

**6. Усвояване. Погасяване.**

Всички плащания по главницата на кредита и плащанията, свързани с дължимите лихви ще се извършват по банков път.

**Усвояване на кредита** – под формата на кредитна линия, след вписването на особен залог в полза на кредитора или учредяването на обезпечение по реда на Закона за договорите за финансово обезпечение.

**Погасяване на кредита:**

**- Максимален срок на погасяване** - 144 месеца /12 години/, с до 12- месечен гратисен период, считано от датата на сключване на договора за кредит;

* **Начин на погасяване:**

Погасяване на главницата- тримесечно, след изтичане на гратисния период, на равни анюитетни вноски, с намаляващи лихвени плащания, без такси и комисионни за предсрочно погасяване.

Погасяване на лихвата – ежемесечно, с намаляващи лихвени вноски, върху усвоената част на кредита, считано от датата на усвояване на съответната част.

Предсрочно погасяване: без такси/комисионни за предсрочно погасяване.

**Източници на погасяване на дълга**– настоящи и бъдещи постъпления по бюджетната сметка на община Хитрино от собствени приходи по чл.45, ал.1,т.1, б.”а” от Закона за публичните финанси и общата изравнителна субсидия по чл.52, ал.1, т.1, б.”б” от Закона за публичните финанси, определени със Закона за държавния бюджет на Република България.

**Годишният размер на плащанията по дълга /главница, лихви, такси, комисионни и други плащания/ за всяка отделна година не може да надвишава 15 на сто от общата сума на собствените приходи и общата изравнителна субсидия за последните три години, изчислен на база на данни от годишните отчети за изпълнението на бюджета на общината.**

**7. Срок на валидност на офертата:**

Срокът за валидност на офертата е 150 (сто и петдесет) дни и започва да тече от датата, определена за краен срок за получаване на оферти.

Продуктови параметри

Цел на кредита: Краткосрочен кредит за текущи нужди с възможност за многократно усвояване и погасяване

Минимален размер: 2000 лв. за необезпечен лимит / 5000 лв. за обезпечен лимит

Валута: лева

Максимален размер: 40 000 лв. за необезпечен лимит/ 120 000 лв. за обезпечен лимит

Срок: 12 месеца с възможност за многократно удължаване на срока

Обезпечение:

* ипотека върху жилищен имот;
* ипотека върху търговски имот;
* блокирани парични средства по сметка в Банката;
* без обезпечение.

Погасяване:  
Веднъж месечно погасявате минимум 2% от общата сума на усвоената част от кредита

Лихви: Кредитите се олихвяват съгласно утвърдената методика за Референтен лихвен процент (РЛП), използван от „Обединена българска банка“ АД при определяне на променливия лихвен процент по кредити на микробизнес клиенти

Такси и комисионни: Съгласно Тарифата на Банката за бизнес клиенти

**РАЗДЕЛ ІІ –спецификация НА ДЪЛГОСРОЧНИЯ КРЕДИТ**

**1.Цел:** извършване на реконструкция на вътрешен водопровод с.Каменяк, Община Хитрино, и реконтрукция на ул. ''Мир'', участък: от км 0+000 до км 1+162 с.Каменяк, Община Хитрино, като резултатът е в полза на местната общност.

**2.Основни параметри на дългосрочния кредит:**

* **Максимален размер на дълга** – 2 500 000лв. (*словом:* два милиона и петстотин хиляди лева, 00);
* **Валута на дълга** – лева
* **Вид на дълга** – дългосрочен дълг, поет с договор за кредит, отпуснат от кредитна институция;
* **Годишен лихвен процент** – съгласно предложението на избрания участник, но не повече от 2,5% годишно;
* **Условия на усвояване и погасяване**:

**- начин на усвояване:** под формата на кредитна линия, след вписването на особен залог в полза на кредитора или учредяването на обезпечение по реда на Закона за договорите за финансово обезпечение.

**- срок на погасяване** : 144 месеца /12 години/, с до 12- месечен гратисен период, считано от датата на сключване на договора за кредит; лихвата върху усвоената част от кредита се погасява ежемесечно, в предвидения максимален срок на договора за кредит.

* **начин на погасяване:**
* погасяване на главницата- тримесечно, след изтичане на гратисния период, на равни анюитетни вноски, с намаляващи лихвени плащания, без такса за предсрочно погасяване.
* погасяване на лихвата – ежемесечно, с намаляващи лихвени вноски, върху усвоената част на кредита, считано от датата на усвояване на съответната част.
* възможност за предсрочно погасяване без такси/комисиионни за предсрочно погасяване.
* **Източници за погасяване на дълга**– настоящи и бъдещи постъпления по бюджетната сметка на община Хитрино от собствени приходи по чл.45, ал.1,т.1, б.”а” от Закона за публичните финанси и общата изравнителна субсидия по чл.52, ал.1, т.1, б.”б” от Закона за публичните финанси, определени със Закона за държавния бюджет на Република България.
* **Обезпечение на кредита**: учредяване на залог върху настоящи и бъдещи постъпления по бюджетната сметка на община Хитрино от собствени приходи по чл.45, ал.1,т.1, б.”а” от Закона за публичните финанси и общата изравнителна субсидия по чл.52, ал.1, т.1, б.”б” от Закона за публичните финанси, определени със Закона за държавния бюджет на Република България, до размер, **съгласно предложението на избрания участник, но не повече от 120%,** или учредяване на обезпечение по реда на Закона за договорите за финансово обезпечение.

**Други условия, такси, наказателни лихви, неустойки и разноски:**

* При просрочие на главница **–** съгласно предложението на избрания участник, до 2% увеличаване на договорения лихвен процент по редовен дълг, на годишна база, за срока на просрочената сума /наказателна лихва/;
* Кредиторът не може да изисква такси, комисионни и други за:

- управление;

- за ангажимент върху неусвоената част на кредита;

- за предсрочно погасяване на кредита;

* Кредиторът не може да изисква учредяване на ипотека и/или застраховка по кредита, и/или подписване на запис на заповед.
* Сключването на договор с избраната кредитна институция не следва да се обвързва с обслужване на сметките на общината.
* Кредиторът следва да има опит в обслужване на бюджетни организации.

**РАЗДЕЛ ІІІ – Условия за участие в процедурата**

**1. Участник в процедурата**

1.1. В процедурата може да участват местни и чуждестранни банки, получили лиценз за извършване на банкова дейност на територията на Република България, съгласно Закона за кредитните институции и които отговарят на условията на документацията за участие.

1.2. Община Хитрино ще отстрани от участие в процедурата участник, който:

1. е поставен под специален надзор по смисъла на чл.115 от ЗКИ /Закон за кредитните институции/ - (*доказва се с декларация Образец № 4);*
2. банка, спрямо която се прилагат оздравителни мерки или прекратителни процедури по реда на закона за кредитните институции- (*доказва се с декларация Образец № 4);*
3. има парични задължения към община Хитрино и към общината по своето седалище по смисъла на Данъчно-осигурителния процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията *(доказва се с декларация Образец № 6);*
4. няма опит в обслужване на бюджетни организации (*доказва се с декларация Образец № 5)*;
5. поставя допълнителни условия по изпълнение на договора, свързани със застраховка на кредита, представяне на запис на заповед, учредяване на ипотека в полза на участника или трето лице, такса ангажимент върху неусвоената част на кредита, такса управление, такси за предсрочно погасяване на кредита и/или преминаване на сметките на общината за обслужване в поверената ми банка и други условия, утежняващи цената на кредита *(доказва се с декларация в Образец № 3).*

**3. Уведомяване при промяна на декларирани обстоятелства**

Участникът е длъжен в процеса на провеждане на процедурата да уведоми община Хитрино за всички настъпили промени в декларираните обстоятелствата в 7-дневен срок от настъпването им.

**РАЗДЕЛ ІV – УКАЗАНИЯ ЗА ПОДГОТОВКА НА ОФЕРТАТА**

**1.Общи изисквания към офертите**

1.Участниците в процедурата трябва да подготвят своята оферта като се придържат точно към обявените от Община Хитрино условия, посочени в настоящата документация и съгласно приложените Образци.

2.Документите и данните в предложението се подписват само от лица с представителни функции: назовани в съдебната регистрация или ЕИК и/или упълномощени за това лица. Във втория случай се изисква да се представи нотариално заверено пълномощно за изпълнението на такива функции.

3.Всички документи, съставящи офертата, които не се представят в оригинал, трябва да са заверени с гриф „Вярно с оригинала”, подпис на лицето/та, представляващ/и участника и мокър печат.

4. Всички документи, свързани с офертата, трябва да бъдат на български език. Ако в офертата са включени документи на чужд език, същите трябва да са придружени от заверен превод на български език.

5.Образците на документи в документацията за участие са задължителни за Участниците. Образците на документи следва да бъдат попълнени изцяло, с изключение на данните, които са несъотносими към офертата и/или съответния документ.

6.Всички разходи по подготовката и представянето на офертата са за сметка на участника. В случай, че участникът не бъде класиран, Община Хитрино не носи отговорност за извършените от участника разходи по подготовката на офертата.

7.Община Хитрино си запазва правото в случай на съмнение в автентичността на представени копия от документи да изиска от участника оригиналите или нотариално заверени копия на същите.

**2. Съдържание на офертата и изисквания към документите**

Всяка оферта трябва да бъде поставена в непрозрачна и с ненарушена цялост опаковка, която да съдържа съответните документи:

|  |  |  |  |  |
| --- | --- | --- | --- | --- |
| **№** | **Изискуеми документи** |  | | **Изисквания към документите**  **(минимални изисквания за подбор)** |
|  | | | | |
|  | | | | |
| 1. | Образец №1- Представяне на участника, с посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата; | |  | - в оригинал с подпис и мокър печат |
| 2. | Образец №2- Списък на документите, съдържащи се в офертата | |  | - в оригинал с подпис и мокър печат  - да съдържа описание на всички документи, съдържащи се в офертата на участника |
| 3. | Образец №3- Оферта | |  | - в оригинал с подпис и мокър печат |
| 4. | Образец №4- Декларация | |  | - оригинал с подпис и мокър печат |
| 5. | Пълномощно на лицето, подписващо предложението на Участника и цялата свързана с него документация | |  | - заверено нотариално  *Забележка: представя се само ако това лице не е законен представител.* |
| 6. | Лиценз за осъществяване на банкова дейност. | |  | - заверено копие с гриф „вярно с оригинала” с подпис и мокър печат |
|  |  | |  |  |
|  |  | |  |  |
|  |  | |  |  |
|  |  | |  |  |
| 7. | Образец №5- Декларация, че участникът има опит в обслужване на бюджетни организации | |  | - в оригинал с подпис и мокър печат |
|  |  | |  |  |
| 8. | Образец №6- Декларация, че участникът няма парични задължения към община Хитрино и към общината по седалището си или че има такива, но издължаването на същите е отсрочено/разсрочено | |  | - в оригинал с подпис и мокър печат  - при наличие на задължения се представят доказателства за размера на задълженията, както и за тяхното разсрочване/отсрочване, в оригинал или официално заверен препис, с подпис и мокър печат |

**3. Разяснения по документацията за участие**

1.Лицата може да поискат писмено от Община Хитрино разяснения по документацията за участие до 10 работни дни от публикуването на обявата на интернет страницата на общината.

2.Разясненията се публикуват на интернет страницата на общината в 7-дневен срок от постъпване на искането за разяснения.

**4. Комуникация между Община Хитрино и участниците**

1.Комуникацията и действията на Община Хитрино и на Участниците, свързани с настоящата процедура, се осъществяват в писмен вид.

2.Участник може да представя своите писма и уведомления чрез факс, чрез пощенска или друга куриерска услуга с препоръчана пратка с обратна разписка, или чрез използване на друго общодостъпно средство. Всички волеизявления следва да бъдат адресирани до обявения по-долу адрес на Община Хитрино:

**с.Хитрино, община Хитрино, област Шумен,**

**ПК 9780,**

**ул. „Възраждане“ № 45,**

**Деловодство**

**5. Комплектоване и подаване на офертите**

1. Офертите се представят в запечатана непрозрачна опаковка, с ненарушена цялост, върху която се посочва следната информация:

**Община Хитрино**

с.Хитрино, ул. „Възраждане” № 45, Деловодство  
Оферта за участие в процедура с предмет:

„**Избор на кредитна институция за предоставяне на дългосрочен заем на Община Хитрино“**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
име на участника  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
адрес за кореспонденция  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
лице за контакт, телефон, факс и електронен адрес

2.Офертата се представя от Участника или от упълномощен от него представител в „Деловодството” на Община Хитрино или се изпраща по пощата с препоръчано писмо с обратна разписка или с куриер на посочения в т. 5 на РАЗДЕЛ ІV от настоящата документация адрес.

3.Ако Участникът изпрати офертата чрез препоръчана поща или куриерска служба, разходите за тях са за негова сметка. Рискът от забава или загубване на офертата са за сметка на Участника.

4. При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър. За подаването на офертата на участника се издава документ.

5. До изтичане на срока за подаване на офертите всеки Участник или упълномощен от него представител в процедурата може да промени, допълни или да оттегли офертата си.

6.Община Хитрино няма да приеме за участие в процедурата и ще върне незабавно на Участник оферта, която:

- е представена след изтичане на крайния срок за получаване, независимо дали носи пощенско клеймо преди крайния срок за получаване;

- е представена в незапечатан, прозрачен или скъсан плик.

**РАЗДЕЛ V – МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА. КЛАСИРАНЕ**

**І. Методика за определяне на комплексната оценка**

Настоящата методика представлява съвкупност от правила, които имат за цел да се определи начина, по който ще се извърши класиране на офертите и ще се определи изпълнителят.

Методиката за оценка на предложенията се основава на оценки по обективни критерии, като по този начин се гарантира както точна оценка, така и успешно изпълнение на поръчката от страна на потенциалния изпълнител.

Комплексната оценка на постъпилите оферти и класирането на участниците след провеждане на процедурата се извършва въз основа на критерия **„икономически най-изгодна оферта”** по следните критерии:

Показател: Годишен лихвен процент (%) по кредита: **тежест 80 точки (ГЛП);**

Показател: Надбавка (%) над лихвения процент при просрочие на главницата: **тежест 10 точки (Ндб);**

Показател: Максимален размер на всички допълнителни такси, комисионни и други плащания, освен изрично посочените в условията(%): **тежест 10 точки (ДТКП)**

**Комплексната оценка (КО) се изчислява по следната формула:**

**КО= ГЛП + Ндб + ДТКП**

**1. Годишен лихвен процент (ГЛП) за главницата по кредита се изчислява по следната формула:**

|  |  |  |
| --- | --- | --- |
| **ГЛП=** | **ГЛПmin** | **X 80** |
| **ГЛПуч** |

Където ГЛПmin е най-ниския лихвен годишен процент, предложен от участниците;

ГЛПуч е годишният лихвен процент, предложен от участника.

За нуждите на настоящата методика максималната стойност на показател ГЛП е **80 точки.**

**2. Надбавка над лихвения процент при просрочие на главницата – (Ндб) се изчислява по следния начин:**

|  |  |  |
| --- | --- | --- |
| **Ндб=** | **Ндбmin** | **X 10** |
| **Ндбуч** |

Където Ндбmin представлява най-ниската предложена от участниците надбавка над лихвения процент при просрочие на главницата.

Ндбуч представлява надбавката, предложена от участника.

За нуждите на настоящата методика максималната стойност на показател Ндб е **10 точки.**

**3. Максимален размер на всички допълнителни такси, комисионни и други плащания, освен изрично посочените в условията– (ДТКП) се изчислява по следния начин:**

|  |  |  |
| --- | --- | --- |
| **ДТКП=** | **ДТКПmin** | **X 10** |
| **ДТКПуч** |

Където ДТКПmin представлява най-ниският предложен от участниците процент на всички допълнителни такси, комисионни и други плащания, освен изрично посочените в условията.

ДТКПуч представлява процентът, предложен от участника.

За нуждите на настоящата методика максималната стойност на показател ДТКП е **10 точки.**

В случай, че има предложение „0” по някои от показателите, за целите на методиката при изчисляване на оценката по съответния показател ще се ползва стойността **0.0001**.

При определянето на оценките по показателите се взема предвид цифрата на предложения процент като такъв, а не като абсолютна сума.

**Оценките по всеки отделен показател, както и комплексната оценка на всеки един от участниците се изчислява с точност до втория знак след десетичната запетая, като максималната възможна оценка е 100 точки.**

**ІІ. Класиране**

Класирането се извършва низходящо, като на първо място се класира участникът с най-висока комплексна оценка.

В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниският годишен лихвен процент (ГЛП) за главницата на кредита. При условие, че и предложените лихвени проценти на отделните участници са еднакви, сравнява се надбавката над лихвения процент при просрочие на главницата с по-благоприятна стойност по този показател.

При условие, че и предложените лихвени проценти на двата показатели са еднакви, се сравнява процентът на всички допълнителни такси, комисионни и други плащания, освен изрично посочените в условията.

В случай че икономически най-изгодната оферта не може да се определи, Комисията провежда публично жребий за определяне на Изпълнител между класираните на първо място оферти, като ги уведомява за мястото, датата и часа на провеждането.

**РАЗДЕЛ VI- ПРОВЕЖДАНЕ НА ПРОЦЕДУРАТА**

**1. Комисия за отваряне, разглеждане и класиране на офертите**

1.След изтичане на срока за подаване на оферти за участие, Кметът на Община Хитрино назначава със заповед комисия за разглеждане, оценка и класиране на офертите. В заповедта се определя съставът, функциите и срокът за работа на комисията. Срокът може да бъде изменян с нова заповед.

2. Комисията се състои от нечетен брой членове, като се определят и резервни членове. Съставът на комисията може да включва външни експерти. Комисията може да се допитва до външни консултанти.

3. Членове или консултанти на комисията **не могат да са лица**, които:

- имат материални интереси в съответната кредитна институция, различни от тези на вложител;

- са свързани лица по смисъла на Търговския закон с кандидат в процедурата;

- са служители на съответната кредитна институция;

4. Членовете на комисията и консултантите са длъжни да пазят в тайна фактите и обстоятелствата, които са узнали във връзка със своята работа в комисията.

5. Членовете на комисията и консултантите представят декларация относно обстоятелствата по т.3 в началото на заседанието по отваряне на офертите. При възникване на някои от обстоятелствата преди приключване на работата на комисията, съответния член е длъжен да си направи самоотвод.

6. Решенията на комисията се вземат с мнозинство повече от половината от общия брой на членовете й. Когато член на комисията не е съгласен с взетото решение, той подписва протокола с особено мнение и писмено излага мотивите си. Когато по обективни причини член на комисията не може да изпълнява задълженията си, той се замества от резервен член.

7. За работата си, комисията води протокол. След приключване на работата на комисията по разглеждане, оценка и класиране на офертите, протоколът се представя на кмета на общината за утвърждаване, заедно с цялата документация и кореспонденция, свързана с провеждането на процедурата.

**2. Работа на комисията** **за отваряне, разглеждане и класиране на офертите**

**1.** Община Хитрино може да удължи обявените срокове за подаване на оферти за участие, когато:

- в първоначално определения срок няма постъпили оферти

- в първоначално определения срок е получена само една оферта;

Съобщение за изменението на срока се публикува на интернет страницата на Община Хитрино.

2. Датата и часът за отваряне на офертите се обявява на интернет страницата на Община Хитрино не по-късно от 24 /двадесет и четири/ часа преди определените ден и час.

3. Комисията, назначена за разглеждане, оценка и класиране на офертите, започва работа след получаване на списъка с участниците и представените оферти.

4. След получаване на списъка с участниците и на всеки етап от процедурата, когато настъпи промяната в декларираните обстоятелства, членовете на комисията и консултантите подписват и представят декларация, че:

- нямат материални интереси в съответната кредитна институция, различни от тези на вложител;

- не са свързани лица по смисъла на Търговския закон с кандидат в процедурата;

- не са служители на съответната кредитна институция.

5.Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

Представителите на горепосочените лица, желаещи да присъстват при отварянето на офертите (опаковките), е необходимо да представят следните документи:

* За участниците в процедурата - лицето/ата, представляващи участника по регистрационни документи, представят документ за самоличност.
* За упълномощените представители на участниците - лицата представят документ за самоличност и заверено пълномощно.
* За представителите на средствата за масово осведомяване - лицата представят служебна карта или друг документ, удостоверяващ служебното положение, по силата на което лицето има право на присъствие.

6. Присъстващите лица вписват имената си и се подписват в изготвен от комисията присъствен лист, с който да се удостовери тяхното присъствие.

7. Комисията отваря офертите по реда на тяхното постъпване. При отваряне на запечатаните непрозрачни опаковки по реда на тяхното постъпване, най-малко трима от членовете на комисията подписват всички намерени в опаковката документи. С това приключва публичната част от работата на комисията.

8. Комисията проверява наличието и редовността на представените документи и допуска до участие кандидатите, чиито документи отговарят на условията в обявата и документацията. При установяване на липсващ документ от минималните изисквания или липсваща информация, или несъответствия, комисията отбелязва това в протокола, като описва изчерпателно липсващите документи и/или констатираната нередовност, посочва какви документи следва да бъдат представени и определя срок за представянето им. Протоколът се публикува на интернет страницата на Община Хитрино, от който момент започва да тече срокът за отстраняване на нередовностите. Участниците представят на комисията съответните документи и/или информация за отстраняване на нередовността в посочения срок. След изтичането на определения срок Комисията проверява съответствието на допълнително предоставените документите.

9.Комисията разглежда допуснатите до участие оферти, оценява ги съгласно предварително обявените критерии и класира кандидатите, като тези обстоятелства се отразяват в протокол. След приключване на работата на комисията по разглеждане, оценка и класиране на офертите, протоколът се представя на кмета на общината за утвърждаване, заедно с цялата документация и кореспонденция, свързана с провеждането на процедурата.

10. В 7-дневен срок от утвърждаването на протокола, същият се изпраща на всички кандидати, подали оферти за участие в процедурата.

12. Кметът на общината отправя покана до кандидата с най-добра оферта за провеждане на преговори, като го уведомява за датата, часа и мястото на провеждане на преговорите.

**3. Преговори с класирания на първо място участник**

На определената дата и час комисията провежда преговори с кандидата, подал най-добра оферта, съгласно обявените изисквания. На преговорите присъстват лица, които са упълномощени за това от кандидата.

За проведените преговори и постигнатите договорености с кандидата се съставя протокол, който се подписва от кандидата и членовете на комисията и се утвърждава от кмета.

Страните в преговорите съставят проектодоговор, съдържащ постигнатите договорености, които не могат да бъдат по-неблагоприятни за общината от предложените с офертата, която е неразделна част от договора.

**4. Сключване на договор**

Договорът се сключва в рамките на едномесечен срок от приключване на преговорите и след уточняване на детайлите по същия с кандидата.

Ако страните в преговорите не постигнат съгласие за сключване на договор, кметът на общината може да отправи покана до следващия класиран кандидат за провеждане на преговори.

**5. Прекратяване на процедурата**

Кметът може да прекрати процедурата със съобщение, публикувано на интернет страницата на община Хитрино, когато:

а/ не е подадена нито една оферта, няма кандидат или участник, който отговаря на изискванията;

б/ всички оферти не отговарят на предварително обявените условия;

в/ избраният кандидат откаже да сключи договор;

г/ отпадне необходимостта от провеждане на процедурата в резултат на съществена промяна в обстоятелствата, както и при невъзможност да се осигури финансиране за изпълнението на процедурата по причини, които не са били предвидени.

## Образец №1

## ПРЕДСТАВЯНЕ НА УЧАСТНИК

в процедура с предмет: „**Избор на кредитна институция за предоставяне на дългосрочен заем на Община Хитрино“**

**1. Наименование на участника:**

.......................................................................................................................................................

**2. ЕИК/ Идентификационен № по ДДС:**

.......................................................................................................................................................

**3.** **Седалище и адрес на управление:**

Седалище:......................................................................................................................

Адрес: ..........................................................................................................................

Телефон/Факс: .............................................................................................................

e-mail: ..........................................................................................................................

**4. Име и качество на лицето, представляващо участника в процедурата:**

/по регистрация или по силата на упълномощаване; прилага се пълномощно- ако е приложимо/

.......................................................................................................................................................

**5. Лице и адрес за кореспонденция с Община Хитрино:**

Седалище:......................................................................................................................

Адрес: ...........................................................................................................................

Телефон/Факс: ..............................................................................................................

e-mail: ..........................................................................................................................

Лице за кореспонденция:..............................................................................................

**ДАТА: \_\_\_\_\_\_\_\_\_\_ 201...г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №2**

**Списък на документите, КОИТО ТРЯБВА ДА СЪДЪРЖА ОФЕРТАТА НА УЧАСТНИКА**

........................................................................................ -

*(наименование на участника)*

*……………………………………………………………………*

*(ЕИК)*

Участник в процедурата с предмет:

„**Избор на кредитна институция за предоставяне на дългосрочен заем на Община Хитрино“**

|  |  |  |  |
| --- | --- | --- | --- |
| **№** | **Документ (съдържание)** | **Вид документ**  *(оригинал или заверено копие)* | **Количество на документите**  *(бр.стр)* |
| 1 |  |  |  |
| 2 |  |  |  |
| ... |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

***Забележка****:* *В Списъка следва да се опишат ВСИЧКИ документи, съдържащи се в офертата, като участниците могат да добавят редове, според необходимостта.*

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №3**

**ОФЕРТА**

**за участие в процедура с предмет:**

**„Избор на кредитна институция за предоставяне на дългосрочен заем на Община Хитрино”**

от:

………………………………………………………………………………………………………….………………………………………………...………………………………………....................................................................................................................................................................

/наименование на участника, ЕИК, адрес, телефон, имейл адрес/

и подписана от:

…………………………………………………………………………………………………………………………………………………...……………………………………………………

в качеството му на:

…………………………………………………………………………………………………………………………………………………...……………………………………………………

**УВАЖАЕМИ ГОСПОДИН КМЕТ,**

На основание Решение № 88 от Протокол № 6/07.09.2018г. на Общински съвет- Хитрино, за провеждане на процедура с предмет: ***„Избор на кредитна институция за предоставяне на дългосрочен заем на Община Хитрино”,*** при условията, обявени в тази документация и при спазване разпоредбите на българското законодателство,

**ДЕКЛАРИРАМ, ЧЕ**

**СЪМ СЪГЛАСЕН** с предварително обявените в документацията за участие условия, за предоставяне на дългосрочен заем за извършване на реконструкция на вътрешен водопровод с.Каменяк, община Хитрино, и реконструкция на ул. ''Мир'', участък: от км 0+000 до км 1+162, с.Каменяк, община Хитрино, а именно:

* Размер: до 2 500 000 /два милиона и петстотин хиляди/ лева;
* Усвояване:

Условия на усвояване: под формата на кредитна линия, след вписването на особен залог в полза на кредитора или учредяването на обезпечение по реда на Закона за договорите за финансово обезпечение.

* Погасяване:
* Срок: до 144 месеца /12 години/, с до 12- месечен гратисен период, считано от датата на сключване на договора за кредит; лихвата върху усвоената част от кредита се погасява ежемесечно, в предвидения максимален срок на договора за кредит.
* Условия на погасяване :
* погасяване на главницата- тримесечно, след изтичане на гратисния период, на равни анюитетни вноски, с намаляващи лихвени плащания, без такса за предсрочно погасяване.
* погасяване на лихвата – ежемесечно, с намаляващи лихвени вноски, върху усвоената част на кредита, считано от датата на усвояване на съответната част.
* възможност за предсрочно погасяване: без такси/комисиионни за предсрочно погасяване.
* Обезпечение на кредита: учреден от КРЕДИТОПОЛУЧАТЕЛЯ особен залог върху настоящи и бъдещи парични вземания, представляващи настоящи и бъдещи приходи на община Хитрино, по чл.45, ал.1, т.1, букви от „а” от Закона за публичните финанси и бюджетните взаимоотношения на община Хитрино по чл.52, ал.1, т.1, б.”б” от Закона за публичните финанси, постъпващи по бюджетна сметка с IBAN: BG18DEMI92408400025828 BIC: DEMIBGSF, открита при банка "Търговска банка Д " АД с титуляр КРЕДИТОПОЛУЧАТЕЛЯ, по която постъпват тези вземания или учредено обезпечение по Закона за договорите за финансово обезпечение.

**Предлагам да предоставя на община Хитрино, като кредитополучател, искания кредит, при следните финансови параметри:**

**Годишен лихвен процент (ГЛП)** - ………………………. % /цифром и словом\*/.

***\*Забележка:*** *Стойността следва да е посочена цифром с точност до втория знак след десетичната запетая. При разлика между изписаното цифром и словом, се приема изписаното с думи.*

**Надбавката над лихвения процент** при просрочие на главницата **(Ндб)** - .................. % /цифром и словом\*/.

***\*Забележка:*** *Стойността следва да е посочена цифром с точност до втория знак след десетичната запетая. При разлика между изписаното цифром и словом, се приема изписаното с думи.*

**Максимален размер на всички допълнителни такси, комисионни и други плащания, освен изрично посочените от възложителя**, **(ДТКП)** предлагам ……………....% /цифром и словом\*/.

\* ***Забележка:*** *Стойността следва да е посочена цифром с точност до втория знак след десетичната запетая. При разлика между изписаното цифром и словом, се приема изписаното с думи.*

**Размерът на заложените вземания в договора за залог предлагам да е** ……………....% /цифром и словом\*/ от размера на искания кредит.

\* ***Забележка:*** *Стойността следва да е посочена цифром с точност до втория знак след десетичната запетая. При разлика между изписаното цифром и словом, се приема изписаното с думи.*

С подаване на настоящата оферта, **декларирам че:**

* Не изисквам допълнителни условия по изпълнение на договора, свързани със застраховка на кредита, подписване на запис на заповед, учредяване на ипотека в полза на участника или трето лице, такса/комисионна за ангажимент върху неусвоената част на кредита, такса/комисионна за управление, такси за предсрочно погасяване на кредита, както и/или преминаване на сметките на общината за обслужване в поверената ми банка и други условия, утежняващи цената на кредита.
* Запознат съм с указанията и условията за участие в обявената от Вас процедура, като ги приемаме изцяло и без условия.
* Офертата е изготвена съгласно изискванията.
* Срокът на валидност на направените от нас предложения и поети ангажименти е 150 (сто и петдесет) дни, считано от крайния срок за подаване на офертите.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №4**

**Д Е К Л А Р А Ц И Я**

Долуподписаният /-ната/ ,

в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(посочете длъжността)*

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(посочете името на участника)*

със седалище и адрес на управление - участник в процедура с предмет: „**Избор на кредитна институция за предоставяне на дългосрочен заем на Община Хитрино“,** с настоящото

**ДЕКЛАРИРАМ, ЧЕ:**

Представляваният от мен участник

1. не е поставен под специален надзор по смисъла на чл.115 от ЗКИ /Закон за кредитните институции/;

2. не е банка, спрямо която се прилагат оздравителни мерки или прекратителни процедури по реда на закона за кредитните институции;

Известна ми е отговорността по чл. 313 от Наказателния кодекс за посочване на неверни данни.

г. Декларатор: ­

*(дата на подписване) (подпис)*

**Образец №5**

**ДЕКЛАРАЦИЯ**

**за наличие на опит в обслужване на бюджетни организации**

Долуподписаният /-ната/ ,

в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(посочете длъжността)*

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(посочете името на участника)*

със седалище и адрес на управление -

участник в процедура с предмет: „**Избор на кредитна институция за предоставяне на дългосрочен заем на Община Хитрино“,**

**ДЕКЛАРИРАМ, ЧЕ**

Имаме опит в обслужване на бюджетни организации, както следва: */име на съответната бюджетна организация\*/*

……………………………………….

……………………………………….

***Забележка:*** *Участникът следва да посочи поне една бюджетна организация.*

*Участникът може да добавя редове, според необходимостта.*

Известна ми е отговорността по чл. 313 от Наказателния кодекс за посочване на неверни данни.

**: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)

**Образец №6**

**ДЕКЛАРАЦИЯ**

**за**

**липса на парични задължения към общината по смисъла на Данъчно-осигурителния процесуален кодекс, установени с влязъл в сила акт на компетентен орган, освен ако не е допуснато разсрочване или отсрочване на задълженията**

Долуподписаният /-ната/ ,

в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(посочете длъжността)*

на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(посочете името на участника)*

със седалище и адрес на управление -

участник в процедура с предмет: „**Избор на кредитна институция за предоставяне на дългосрочен заем на Община Хитрино“,**

**ДЕКЛАРИРАМ, ЧЕ**

**Представляваният от мен участник няма парични задължения към община Хитрино и към общината по седалището на банката по смисъла на ДОПК, установени с влязъл в сила акт на компетентен орган**

**ИЛИ**

**Представляваният от мен участник има парични задължения към община Хитрино или към общината по седалището на банката по смисъла на ДОПК, установени с влязъл в сила акт на компетентен орган, чието издължаване е разсрочено/ отсрочено.**

***(ненужното се зачертава)***

Прилагам: доказателства за размера на задълженията и за тяхното разсрочване/отсрочване.

*(приложимо е само в случай че участникът има задължения)*

Известна ми е отговорността по чл. 313 от Наказателния кодекс за посочване на неверни данни.

**ДАТА: \_\_\_\_\_\_\_\_\_\_ 201.. г. ПОДПИС и ПЕЧАТ:\_\_\_\_\_\_\_\_\_\_\_\_\_\_\_\_\_\_\_\_\_\_**

(имена, длъжност)